CELEX: 21997D0327(01)
Language: hr
Date: 1996-10-28 00:00:00
Title: Odluka Zajedničkog odbora EGP-a br. 55/96 od 28. listopada 1996. o izmjeni Protokola 31 uz Sporazum o EGP-u, o suradnji na posebnim područjima izvan područja četiriju sloboda

11/Sv. 093
            
            
               HR
            
            
               Službeni list Europske unije
            
            
               20
            
         21997D0327(01)
   
               L 085/64
            
            
               SLUŽBENI LIST EUROPSKE UNIJE
            
            
               28.10.1996.
            
         
      ODLUKA ZAJEDNIČKOG ODBORA EGP-a
   br. 55/96
   od 28. listopada 1996.
   o izmjeni Protokola 31 uz Sporazum o EGP-u, o suradnji na posebnim područjima izvan područja četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da je Protokol 31 uz Sporazum izmijenjen između ostalog Odlukom Zajedničkog odbora EGP-a br. 54/96 (1);
   budući da je treći srednjoročni akcijski program Zajednice o jednakim mogućnostima za žene i muškarce (1991. do 1995.) priveden kraju;
   budući da je namjera ugovornih stranaka ojačati suradnju u okviru aktivnosti Zajednice koje proizlaze iz između ostalog trećeg srednjoročnog akcijskog programa Zajednice o jednakim mogućnostima za žene i muškarce za razdoblje od 1. siječnja 1996. do 31. prosinca 2000. kako je određeno u Odluci Vijeća 95/593/EZ (2);
   budući da bi članak 5. Protokola 31 uz Sporazum stoga trebalo izmijeniti kako bi se takva suradnja nastavila,
   ODLUČIO JE:
   Članak 1.
   U članku 5. Protokola 31, u stavak 2. iza alineje koja se odnosi na Rezoluciju Vijeća od 21. svibnja 1991. o trećem srednjoročnom akcijskom programu Zajednice o jednakim mogućnostima za žene i muškarce (1991. do 1995.) dodaje se sljedeća alineja:
   
               „—
            
            
               
                  395 D 0593: Odluka Vijeća 95/593/EZ od 22. prosinca 1995. o trećem srednjoročnom akcijskom programu Zajednice o jednakim mogućnostima za žene i muškarce (1996. do 2000.) (SL L 335, 30.12.1995., str. 37).
               Države EFTA-e sudjeluju u ovom akcijskom programu Zajednice u skladu s odredbama određenima u Dodatku 2. ovom Protokolu.”
            
         Članak 2.
   Dodatak se dodaje Protokolu 31 kako je određeno u njegovom Prilogu.
   Članak 3.
   Ova Odluka stupa na snagu 1. studenoga 1996., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 28. listopada 1996.
      
         
            Za Zajednički odbor EGP-a
         
         
            Predsjednik
         
         H. HAFSTEIN
         
      
   
   
      (1)  SL L 21, 23.1.1997., str. 9.
   
      (2)  SL L 335, 30.12.1995., str. 37.
   PRILOG
   
      
         „Dodatak 2. Protokolu 31
         
                     1.
                  
                  
                     Države EFTA-e sudjeluju u srednjoročnom akcijskom programu Zajednice o jednakim mogućnostima za muškarce i žene (1. siječnja 1996. do 31. prosinca 2000.).
                  
               
                     2.
                  
                  
                     Države EFTA-e financijski doprinose programu u skladu s člankom 82. stavkom 1. točkom (a) Sporazuma.
                  
               
                     3.
                  
                  
                     Države EFTA-e u potpunosti sudjeluju u odborima EZ-a koji surađuju s Komisijom u upravljanju, razvoju i provedbi akcijskog programa iz stavka 1.”